Skráning Iceland Foods á orðmerkinu Iceland ógilt Hugverkastofa Evrópusambandsins ( EUIPO ) hefur komist að þeirri niðurstöðu að vörumerkjaskráning bresku verslunarkeðjunnar Iceland Foods Ltd. á orðmerkinu Iceland í Evrópusambandinu sé ógild í heild sinni . Forsaga málsins er að íslensk stjórnvöld , Íslandsstofa og Samtök atvinnulífsins ákváðu á sínum tíma að grípa til til lagalegra aðgerða gegn Iceland Foods Ltd. , sem fékk árið 2014 orðmerkið Iceland skráð hjá Hugverkastofu Evrópusambandsins . Krafa Íslands var að þessi skráning Iceland Foods yrði ógilt , enda væri um þekkt landfræðilegt heiti að ræða og einnig að merkið Iceland væri almennt , sérkennalaust og hefði aldrei átt að fást skráð . Úrskurðurinn sem kveðin var upp síðastliðinn föstudag er afgerandi en fallist er alfarið á kröfur Íslands . Skráning Iceland Foods Ltd. á orðmerkinu Iceland hjá EUIPO er því ógilt í heild sinni .